《初至罗浮》
宋代·郑玠

长说罗浮欲到难，清游今作字民官。
分明蓬岛三山色，占得飞云六月寒。
宝轴几函青贝叶，玉兰无限碧琅玕。
此来更拟询遗事，记与灵踪石上看。

作者简介：郑玠，字太玉，浈阳（今广东英德县东）人。理宗嘉熙初以上舍对策，极言天下事。官潮阳尉。淳祐四年（一二四四）知博罗县。擢太府寺丞。明崇祯《博罗县志》卷二有传。今录诗七首。